《登罗浮朱明洞天》
明代·薛始亨

绿罗次崖趾，重茧赴楹阁。阻积出杳冥，巃嵷敞阊阖。

檐溜矗层出，几席生萧飒。春阴隐暧结，昼永氤氲湿。

倾耳风中琴，顾影响成答。猿饮绝攀跻，鸟羽煌纷杂。

烟销空药灶，形解遗冠靸。锡泉绵古盈，象经终宵踏。

盼睐扶桑迩，呼吸神渊合。调刁万窍鸣，湮掩百灵集。

曦御重轮閟，驷玉埃风溘。尘表抗遐踪，何用徙于邑。

作者简介：薛始亨（一六一七-一六八六），字刚生，号剑公，别署甘蔗生、二樵山人。顺德人。明思宗崇祯间诸生。少与屈大均同学于岭南名儒陈邦彦。明亡后，始亨与大均同弃诸生，不复仕进，隐于草莽。国乱，寓于羊城，后返龙江。年五十出游于罗浮、西樵间。后入罗浮山为道士。年七十而卒。著有《蒯缑馆十一草》、《南枝堂稿》。清陈伯陶编《胜朝粤东遗民录》卷二有传。薛始亨诗，以何氏至乐楼丛书本《南枝堂稿》为底本，参校中山图书馆所藏民国蔡氏手抄本，叶恭绰校香山莫氏片玉书斋本（简称片玉斋本）。